**Latvijas Ķirurgu asociācijas nolikums par obligāti veicamo manipulāciju minimumu beidzot rezidentūru ķirurģijā**

Nolikums izstrādāts ņemot vērā sekojošo:

1. Rezidentūras programma var tikt realizēta nodaļās ar dažādu operatīvu aktivitāti un specializāciju, tādēļ pastāvīgi veikto un asistēto operāciju skaits var atšķirties.
2. Tikai patstāvīgi veikto operāciju minimuma definēšana objektīvi neatspoguļo rezidenta darbu visas rezidentūras laikā, jo netiek ņemts vērā viss veikto/asistēto ķirurģisko operāciju/manipulāciju spektrs.

Lai objektīvāk atspoguļotu rezidenta darbu un uzlabotu apmācību rezidentūras laikā, kā arī motivētu rezidentus vairāk piedalīties operācijās, Latvijas Ķirurgu asociācija ķirurģiskās aktivitātes izvērtēšanai pāriet uz punktu sistēmu, lūdzu skatīt tabulu zemāk. Punktu sistēma balstās uz punktu sistēmas EBSQ Examinations in General Surgery, Fellow of the European Board of Surgery (F.E.B.S.) sertifikācijas sistēmu. (<https://uemssurg.org/divisions/general-surgery/ebsq-examination>). Punktu sistēma motivē rezidentu krāt punktus arī par asistēšanu, tādējādi stimulējot palielināt operāciju dažādību rezidentūras laikā. Punktu sistēma objektīvāk atspoguļo rezidenta ķirurģisko darbu un aktivitāti.

Punktu uzskaites princips:

Patstāvīgi veikta operācija/manipulācija – 2 punkti

Asistēta operācija/manipulācija (kā pirmais asistents) – 1 punkts

**Kopējais minimālais punktu skaits, kas jāsavāc rezidentūras laikā ir 500 punkti.**

Minimālais operāciju skaits, kas patstāvīgi jāveic rezidentūras laikā – 125 (250 punkti).

Obligāti veicamo operāciju/manipulāciju minimums, lūdzu skatīt tabulu zemāk.

|  |  |  |  |  |  |  |
| --- | --- | --- | --- | --- | --- | --- |
| N.p.k. | Operācijas nosaukums | Obligāti veicamo operāciju minimums (punkti) | Rezidenta operētas (punkti) | Rezidenta asistētas (punkti) | Kopā punktu skaits | **Nepieciešamais (minimālais)**  **punktu skaits** |
|  | Virspusējo audu biopsija (ādas, zemādas, limfmezglu, muskulatūras). Ādas, zemādas audzēju izgriešana (ateroma, lipoma u.c.) | 20 |  |  |  | **40** |
|  | Ķirurģiska infekcija - incīzija (furunkuls, panarīcijs, abscess, flegmona). Ekstremitāšu, pirkstu, citas, amputācijas. | 20 |  |  |  | **40** |
|  | Vēdera dobuma punkcijas, laprocentēzes (ascīts, diagnostiska) | 10 |  |  |  | **20** |
|  | Konvencionāla un/vai laparoskopiska apendektomija | 40 |  |  |  | **50** |
|  | Dobā orgāna perforācijas sašūšana | 10 |  |  |  | **20** |
|  | Herniorāfijas (ingvinālas, ventrālas u.c.) | 40 |  |  |  | **50** |
|  | Gastroenteroanastomoze, enteroenteroanastomoze, tievo zarnu rezekcijas, gastrostomija, enterostomija, kolostomija, stomas slēgšana | 20 |  |  |  | **30** |
|  | Distālā kuņģa rezekcija, Gastrektomija, piloroplastija, Ezofagektomija, bariatriska operācija |  |  |  |  | **20** |
|  | Hemoroīdektomija, fisūras ekscīzija, polipektomija, cita proktoloģija |  |  |  |  | **10** |
|  | Resnās zarnas rezekcija. Taisnās zarnas rezekcija vai ekstirpācija |  |  |  |  | **30** |
|  | Artēriju, vēnu operācijas (varicektomija, trombektomija, rekonstrukijcas u.c.) |  |  |  |  | **20** |
|  | Laparoskopiska holecistektomija | 40 |  |  |  | **45** |
|  | Konvencionāla holecistektomija, Biliodigestīva anastomoze, žultsvadu revīzija | 6 |  |  |  | **20** |
|  | Liesas, aknu operācijas (trauma, rezekcija, splenektomija) |  |  |  |  | **10** |
|  | Vairogdziedzera operācijas |  |  |  |  | **20** |
|  | Pleiras punkcija, torakostomija, torakotomija | 20 |  |  |  | **30** |
|  | Krūts operācijas |  |  |  |  | **5** |
|  | Traumatoloģiskas operācijas |  |  |  |  | **20** |
|  | Uroloģiskas operācijas |  |  |  |  | **10** |
|  | Ginekoloģiskas operācijas |  |  |  |  | **10** |
|  | Citas būtiskas operācijas |  |  |  |  |  |
|  | **KOPĀ** |  |  |  |  |  |
|  | KOPĒJĀ SUMMA (min.) |  | **250** |  | **500** |  |